**CENU APTAUJA Nr. TNPz 2022/92**

**“Telpu vienkāršotā atjaunošana Kareivju ielā 7, Talsos”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Telpu vienkāršotā atjaunošana Kareivju ielā 7, Talsos.**
	2. Prasības norādītas 1. pielikumā – Darbu apjomu tāmē.
	3. **Paredzamais līguma izpildes laiks:** 1,5 mēneša laikā no līguma noslēgšanas brīža.
	4. **Izpildes vieta:** Kareivju 7, II korpuss, Talsi, LV-3201.
	5. Cenu aptaujā, tiek paredzēts avansa maksājums 20% (divdesmit procentu) apmērā no līguma summas.
	6. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus Pretendenti iesniedz, nosūtot tos uz e-pastu: iepirkumi@talsi.lv līdz **2022. gada 29. jūlijam, plkst. 9.00**.
	2. Kontaktpersona: Talsu novada pašvaldības celtniecības speciālists Andrejs Aveniņš, tālr. 28343818, e-pasts: andrejs.avenins@talsi.lv.
	3. Iesūtot piedāvājumu pretendentiem **obligāti** jānorāda: Pieteikums Nr. TNPz 2022/92, “Telpu vienkāršotā atjaunošana Kareivju ielā 7, Talsos”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Darbu apjomu tāmei un tā jāaizpilda ievērojot noteikumus par Latvijas būvnormatīvu LBN 501-17 “Būvizmaksu noteikšanas kārtība”.
	3. Pretendentam iepriekšējo 5 (piecu) gadu laikā (2017., 2018., 2019., 2020., 2021. un 2022. gadā līdz piedāvājuma iesniegšanas dienai) ir pieredze telpu atjaunošanas darbos, t.i. Pretendents ir izpildījis vismaz 1 (vienu) līgumu, kur veikti remonta darbi līdzvērtīgā apjomā. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze.
	4. Lai izvairītos no kļūdām un telpu vienkāršotie atjaunošanas darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (2. pielikums).
	5. Pie iesniedzamajiem dokumentiem jāpievieno apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto darbu apjomu kā galvenajam darbu veicējam), klāt pievienojot vismaz 1 pozitīvu atsauksmi no pasūtītāja.
	6. Piedāvājums jāiesniedz, aizpildot 3. pielikumu – Pretendenta pieteikumu un finanšu piedāvājumu.
	7. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Avansa maksājums 20% (divdesmit procentu) apmērā jāveic 10 (desmit) darba dienu laikā pēc līguma noslēgšanas un atlikušās summas samaksa jāveic 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot **2022. gada 27. jūlijā no plkst. 10:00 līdz 13:00**, iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Darba apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darba apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darba apjomu tāmē noteiktajām prasībām, kā arī citos gadījumos, kas noteikti normatīvajos aktos.